钦定古今图书集成/历象汇编/岁功典/第076卷 > 《农政全书》 > 九日事宜
## 钦定古今图书集成/历象汇编/岁功典/第076卷 > 《农政全书》 > 九日事宜

《吕公记》曰：九日天明时，以片糕搭儿女头额，更祝曰：
“愿儿百事俱高作三声。”

《救民易方》曰：“九月九日，采稀莶草，即白花菜是也。去
根、花并子净，用茎叶，入甑，九蒸九曝，层层洒酒与蜜
水，蒸完极香为末，蜜丸皂角子大。每服五七丸，米汤
下。服至百日，去周身瘫痪风疾，口眼歪斜，涎痰壅塞，
久卧不起，又能明目，白发变黑，筋力强健，效不可言。”
《云笈七签》曰：“九日勿起动床席，当修延算斋。”